b'\n_START_ARTICLE_\nMakoto Hasebe\n_START_SECTION_\nUra\n_START_PARAGRAPH_\nHasebe pelasi juniorina Fujieda Higashi HS -joukkueessa, josta h\xc3\xa4n siirtyi vuonna 2002 Urawa Red Diamondsiin. H\xc3\xa4nest\xc3\xa4 tuli joukkueen vakioj\xc3\xa4seni\xc3\xa4 ja avainpelaajia kaudesta 2003 l\xc3\xa4htien. Vuonna 2004 h\xc3\xa4net valittiin sarjan uudeksi sankaripelaajaksi ja fanien suosikiksi._NEWLINE_Vuonna 2007 uutisoitiin, ett\xc3\xa4 Hasebe oli siirtym\xc3\xa4ss\xc3\xa4 italialaiseen AC Sienaan. T\xc3\xa4st\xc3\xa4 huolimatta h\xc3\xa4n teki sopimuksen Bundesliigassa pelaavan VfL Wolfsburgin kanssa. H\xc3\xa4nest\xc3\xa4 tuli samalla ensimm\xc3\xa4inen seurassa pelannut japanilainen. H\xc3\xa4n voitti kaudella 2008\xe2\x80\x932009 Saksan mestaruuden toisena japanilaispelaajana. Hasebe jatkoi vuonna 2010 sopimustaan vuoteen 2012._NEWLINE_Hasebe kuului my\xc3\xb6s Japanin maajoukkueen vakionimiin. H\xc3\xa4n debytoi maajoukkueessa tammikuussa 2006 yst\xc3\xa4vyysottelussa Yhdysvaltoja vastaan. H\xc3\xa4net valittiin Japanin kapteeniksi vuoden 2010 MM-kisoihin. H\xc3\xa4n p\xc3\xa4\xc3\xa4tti maajoukkueuransa vuoden 2018 MM-kisoihin, joissa Japani putosi toisella kierroksella.'